Document ID: 32004R0533

Reference:
EUR-Lex - 32004R0533 - DA
Avis juridique important
|
32004R0533
Rådets forordning (EF) nr. 533/2004 af 22. marts 2004 om etablering af europæiske partnerskaber inden for rammerne af stabiliserings- og associeringsprocessen
EU-Tidende nr. L 086 af 24/03/2004 s. 0001 - 0002
Rådets forordning (EF) nr. 533/2004af 22. marts 2004om etablering af europæiske partnerskaber inden for rammerne af stabiliserings- og associeringsprocessenRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 181 A, stk. 2, første punktum,under henvisning til forslag fra Kommissionen,under henvisning til udtalelse fra Europa-Parlamentet(1), ogud fra følgende betragtninger:(1) Det Europæiske Råd i Feira den 19. og 20. juni 2000 bekræftede, at dets mål fortsat er i videst muligt omfang at integrere landene i det vestlige Balkan i Europas generelle politiske og økonomiske udvikling, og anerkendte, at alle disse lande er potentielle kandidater til medlemskab af Den Europæiske Union.(2) I erklæringen fra topmødet i Zagreb den 24. november 2000 med deltagelse af stats- og regeringscheferne fra Den Europæiske Union og de lande, der er omfattet af stabiliserings- og associeringsprocessen, blev det anerkendt, at muligheden for tiltrædelse tilbydes under forudsætning af, at de kriterier, der blev fastlagt af Det Europæiske Råd i København i juni 1993, opfyldes, og at der sker fremskridt i gennemførelsen af stabiliserings- og associeringsaftalerne, navnlig dem, der vedrører regionalt samarbejde.(3) Det Europæiske Råd i Thessaloniki den 19. og 20. juni 2003 bekræftede, at det er fast besluttet på fuldt ud og effektivt at støtte det europæiske perspektiv for landene i det vestlige Balkan, der vil blive en integrerende del af EU, når de opfylder de opstillede kriterier. Det tilsluttede sig Rådets konklusioner af 16. juni 2003, herunder bilaget med titlen "Thessaloniki-dagsordenen for det vestlige Balkan: På vej mod europæisk integration". "Thessaloniki-dagsordenen" fastlægger metoder og midler til styrkelse af stabiliserings- og associeringsprocessen, herunder etablering af europæiske partnerskaber.(4) I erklæringen fra topmødet i Thessaloniki den 21. juni 2003 med deltagelse af Den Europæiske Union og landene i det vestlige Balkan anses "Thessaloniki-dagsordenen" for at være en fælles dagsorden for Den Europæiske Union og landene i det vestlige Balkan, som begge parter forpligter sig til at gennemføre. Den udbyggede stabiliserings- og associeringsproces skal fortsat være den overordnede ramme om de vestlige Balkanlandes europæiske kurs hele vejen hen imod deres tiltrædelse.(5) I de europæiske partnerskaber for landene i det vestlige Balkan skal der fastlægges prioriteter for de foranstaltninger, der skal gennemføres for at støtte disse landes bestræbelser på at tilnærme sig Den Europæiske Union, og de skal tjene som udgangspunkt for evalueringen af fremskridtene. De skal tilpasses de enkelte landes specifikke behov og forskellige forberedelsesstadier og de særlige elementer i stabiliserings- og associeringsprocessen, herunder det regionale samarbejde. Der vil som led i forberedelsen af de europæiske partnerskaber blive afholdt uformelle konsultationer med landene og efter behov med det bredere internationale samfund.(6) De europæiske partnerskaber, der ajourføres efter behov, er nødvendige for at kunne bistå landene i det vestlige Balkan med på et sammenhængende grundlag at forberede sig på EU-medlemskab og udarbejde planer med tidsplaner for reformer og nærmere enkeltheder for, hvilke foranstaltninger de agter at træffe for at opfylde betingelserne for yderligere integration i Den Europæiske Union.(7) Fællesskabet bør koncentrere sin bistand om de udfordringer, der skal fastlægges inden for rammerne af de europæiske partnerskaber, som skal indeholde retningslinjer for den finansielle bistand og overholde fastlagte principper, prioriteter og betingelser.(8) Fællesskabets bistand inden for rammerne af stabiliserings- og associeringsprocessen til landene i det vestlige Balkan ydes gennem de relevante finansieringsinstrumenter, navnlig Rådets forordning (EF) nr. 2666/2000 af 5. december 2000 om bistand til Albanien, Bosnien-Hercegovina, Kroatien, Forbundsrepublikken Jugoslavien og Den Tidligere Jugoslaviske Republik Makedonien(2); nærværende forordning får derfor ingen finansielle virkninger.(9) Programmeringen af de finansielle midler, der udgør Fællesskabets bistand, bør ske på grundlag af prioriteterne i de europæiske partnerskaber, og der bør træffes afgørelse herom efter procedurerne i de relevante finansieringsinstrumenter.(10) En revision af de europæiske partnerskabers prioriteter kan få afgørende politiske følger for forbindelserne med landene i det vestlige Balkan. Derfor bør Rådet vedtage de principper, prioriteter og betingelser, der skal gælde for hvert enkelt partnerskab.(11) Opfølgningen af disse europæiske partnerskaber sikres inden for rammerne af de mekanismer, der er etableret i forbindelse med stabiliserings- og associeringsprocessen, især årsberetningerne om stabiliserings- og associeringsprocessen -UDSTEDT FØLGENDE FORORDNING:Artikel 1Der skal etableres europæiske partnerskaber for Albanien, Bosnien-Hercegovina, Kroatien, Den Tidligere Jugoslaviske Republik Makedonien og Serbien og Montenegro, herunder Kosovo som defineret i FN's Sikkerhedsråds resolution 1244 af 10. juni 1999, (herefter benævnt "partnerne"). De europæiske partnerskaber skal danne rammerne om de prioriteter, der fastlægges på grundlag af en analyse af partnernes forskellige situationer, og som bestræbelserne på yderligere integration i Den Europæiske Union skal koncentreres om, idet der tages hensyn til Det Europæiske Råds kriterier og fremskridtene i gennemførelsen af stabiliserings- og associeringsprocessen, herunder eventuelle stabiliserings- og associeringsaftaler og navnlig regionalt samarbejde.Artikel 2Rådet træffer med kvalificeret flertal på forslag af Kommissionen afgørelse om principperne, prioriteterne og betingelserne for de europæiske partnerskaber og om enhver efterfølgende tilpasning af disse.Artikel 3Denne forordning træder i kraft på tredjedagen efter offentliggørelsen i Den Europæiske Unions Tidende.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 22. marts 2004.På Rådets vegneB. CowenFormand(1) Udtalelse afgivet den 10.3.2004 (endnu ikke offentliggjort i EUT).(2) EFT L 306 af 7.12.2000, s. 1. Ændret ved forordning (EF) nr. 2415/2001 (EFT L 327 af 12.12.2001, s. 3).

Summary:
Partnerskaber med Vestbalkan
Partnerskaber med Vestbalkan
Inden for rammerne af stabiliserings- og associeringsprocessen for landene i det vestlige Balkan etablerer Den Europæiske Union partnerskaber med Albanien, Bosnien og Hercegovina, Den Tidligere Jugoslaviske Republik Makedonien, Montenegro og Serbien, herunder Kosovo som defineret ved FN's Sikkerhedsråds resolution 1244. Partnerskaberne skal danne rammerne om de vigtigste indsatsområder og udgøre en finansiel ramme med henblik på at fremme stabilitet og velstand i landene og regionen. Da landene er anerkendt som potentielle kandidater til EU-medlemskab, ønskes de yderligere integreret i Den Europæiske Union. Kroatien nyder godt af et tiltrædelsespartnerskab, eftersom det er kandidatland og ligger i forhandlinger herom.
DOKUMENT
Rådets forordning (EF) nr. 533/2004 af 22. marts 2004 om etablering af partnerskaber inden for rammerne af stabiliserings- og associeringsprocessen [Se ændringsretsakt(er)].
RESUMÉ
Den Europæiske Union (EU) anvender den samme fremgangsmåde over for landene i det vestlige Balkan som den, der anvendtes over for de nyligt tiltrådte medlemslande og de tiltrædende lande. Den udbyggede stabiliserings- og associeringsproces skal fortsat være den overordnede ramme om de vestlige Balkanlandes europæiske kurs hele vejen hen imod deres tiltrædelse.
Der er etableret partnerskaber med Albanien, Bosnien og Hercegovina, Serbien og Montenegro, herunder Kosovo som defineret ved FN's Sikkerhedsråds resolution 1244 af 10. juni 1999.
Kroatien, som der er indledt tiltrædelsesforhandlinger med, og Den Tidligere Jugoslaviske Republik Makedonien nyder godt af et tiltrædelsespartnerskab, der understreger landets status som kandidatland.
De partnerskaber har til formål at støtte gennemførelsen af stabiliserings- og associeringsprocessen i de vestlige Balkanlande og overholdelsen af kriterierne for medlemskab (de såkaldte Københavnskriterier) med henblik på deres tiltrædelse. Partnerskaberne skal danne en sammenhængende ramme og samtidig en finansiel ramme om de forestående reformer. De pågældende lande skal udarbejde handlings- og tidsplaner for præcis hvilke foranstaltninger, de agter at træffe for at opfylde betingelserne for yderligere integration i EU.
Proceduren for partnerskaber
De partnerskaber skal danne rammerne om de prioriteter, der fastlægges på grundlag af en analyse af partnernes forskellige situationer, og som bestræbelserne på yderligere integration i EU skal koncentreres om, idet der tages hensyn til Det Europæiske Råds kriterier og fremskridtene i gennemførelsen af stabiliserings- og associeringsprocessen, herunder eventuelle stabiliserings- og associeringsaftaler og navnlig regionalt samarbejde.
De partnerskaber revideres regelmæssigt i forhold til de fremskridt, som de enkelte lande har gjort, samt i forhold til de nye fastlagte prioriteter. Rådet vedtager med kvalificeret flertal på forslag af Kommissionen principperne, prioriteterne og betingelserne for de europæiske partnerskaber og eventuelle efterfølgende tilpasninger af disse.
Opfølgningen af partnerskaberne sker inden for rammerne af de mekanismer, der er etableret i forbindelse med stabiliserings- og associeringsprocessen, især på grundlag af årsberetningerne.
Finansiel bistand
De partnerskaber danner ligeledes rammerne om den finansielle bistand, hvis formål primært er at gennemføre de fastlagte prioriteter og målsætninger.
Fællesskabets bistand til landene i det vestlige Balkan inden for rammerne af stabiliserings- og associeringsprocessen ydes ved hjælp af relevante finansieringsinstrumenter (CARDS-programmet), og derefter ved hjælp af instrumentet for førtiltrædelsesbistand (IPA). IPA skal erstatte CARDS-programmet i perioden 2007-2013.
Kontekst
Det Europæiske Råd anerkendte på sit møde i Feira i juni 2000 over for landene i det vestlige Balkan, at de er potentielle kandidater til indtrædelse i EU. Dette forudsætter dog, at de opfylder de politiske, økonomiske og institutionelle kriterier, som blev fastlagt af Det Europæiske Råd på mødet i København 1993 (artikel 6 og 49 i EU-traktaten), som blev anerkendt i erklæringen fra topmødet i Zagreb i november 2000 mellem EU og landene i stabiliserings- og associeringsprocessen, og som blev bekræftet af Det Europæiske Råd i Thessaloniki i juni 2003.
"Thessaloniki-dagsordenen" fra juni 2003 (EN) fastlægger metoder og midler til intensivering af stabiliserings- og associeringsprocessen, især via partnerskaber.
Kroatien og Den Tidligere Jugoslaviske Republik Makedonien er begge kandidatlande, hvilket er blevet anerkendt i henholdsvis 2004 og 2005. Derudover indledte medlemslandene tiltrædelsesforhandlinger med Kroatien den 3. oktober 2005.
Referencer
Retsakt
Ikrafttræden
Gennemførelse i medlemsstaterne
Den Europæiske Unions Tidende
Forordning (EF) nr. 533/2004
27.3.2004
-
EUT L 86 af 24.3.2004
Ændringsretsakt(er)
Ikrafttrædelsesdato
Gennemførelsesdato imedlemsstaterne
Den Europæiske Unions Tidende
Forordning (EF) nr. 269/2006
20.2.2006
-
EUT L 47 af 17.2.2006
Forordning (EF) nr. 229/2008
18.3.2008
-
EUT L 73 af 15.3.2008
Seneste ajourføring: 31.08.2011